**Ενημέρωση Εγγραφών**

 **στο Πρόγραμμα Μεταπτυχιακών Σπουδών**

 **«Ιστορία και Φιλοσοφία της Επιστήμης και της Τεχνολογίας»**

Ενημερώνονται οι επιτυχόντες/επιτυχούσες του Προγράμματος Μεταπτυχιακών Σπουδών «Ιστορία και Φιλοσοφία της Επιστήμης και της Τεχνολογίας», ότι οι **εγγραφές** θα πραγματοποιηθούν από την Παρασκευή 1 Οκτωβρίου έως και την Παρασκευή 8 Οκτωβρίου 2021 ηλεκτρονικά.

Για την εγγραφή σας είναι απαραίτητο να αποστείλετε ηλεκτρονικά στο elsavva@phs.uoα.gr :

1) το αποδεικτικό κατάθεσης των τελών φοίτησης ή την αίτηση απαλλαγής από τα τέλη φοίτησης με τα απαραίτητα δικαιολογητικά (ακολουθούν συγκεκριμένες πληροφορίες)

2) την αίτηση εγγραφής που επισυνάπτεται

3) την αστυνομική σας ταυτότητα και

4) μία φωτογραφία.

**Για όσες/όσους επιθυμούν να κάνουν αίτηση για απαλλαγή από τα τέλη φοίτησης και πληρούν τις προϋποθέσεις** (αναφέρονται στο ΦΕΚ 3387/10-8-2018, το οποίο και επισυνάπτεται), είναι απαραίτητη η κατάθεση αίτησης και η προσκόμιση των σχετικών δικαιολογητικών (περιγράφονται στο ίδιο ΦΕΚ). Οι απαλλασσόμενοι/ες δεν ξεπερνούν το ποσοστό του τριάντα τοις εκατό (30%) του συνολικού αριθμού των φοιτητών/τριών που εισάγονται στο ΔΠΜΣ. Αν οι δικαιούχοι υπερβαίνουν το ποσοστό αυτό, επιλέγονται με σειρά κατάταξης (έως το 30 %) ξεκινώντας από αυτούς που έχουν το μικρότερο εισόδημα.

**Για όσες/όσους δεν πληρούν τις προϋποθέσεις αίτησης απαλλαγής από τα τέλη φοίτησης**, είναι απαραίτητη η προσκόμιση του πρωτότυπου αποδεικτικού κατάθεσης του τέλους φοίτησης (150,00 ευρώ) για το χειμερινό εξάμηνο του ακαδημαϊκού έτους 2021-2022 στον λογαριασμό που τηρεί στην Alpha Bank o Ειδικός Λογαριασμός Κονδυλίων Έρευνας (ΕΛΚΕ) του Πανεπιστημίου Αθηνών. Η απόδειξη κατάθεσης πρέπει να αναφέρει το ονοματεπώνυμο του/της φοιτητή/τριας και να αναφέρει «**ΙΣΤΟΡΙΑ ΚΑΙ ΦΙΛΟΣΟΦΙΑ ΤΗΣ ΕΠΙΣΤΗΜΗΣ ΚΑΙ ΤΗΣ ΤΕΧΝΟΛΟΓΙΑΣ** **ΠΜΣ τέλη φοίτησης χειμερινού εξαμήνου 2021-2022»**. Τα στοιχεία του λογαριασμού είναι:

Όνομα: Ειδικός Λογαριασμός Κονδυλίων Έρευνας του Εθνικού Καποδιστριακού Πανεπιστημίου Αθηνών (ΕΛΚΕ)

Τράπεζα: ALPHA BANK AE

IBAN: GR03 0140 8020 8020 0200 1000 227

SWIFT/BIC: CRBAGRAA

 Από τη Γραμματεία του ΠΜΣ ΙΦΕΤ